
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 38  
                                                             din 28 martie 2024
privind desfășurarea evenimentului „Întâlnirea Națională Mercedes Clasic” și punerea la dispoziție,

cu titlu gratuit, a terenului aparținând domeniului public din Cetatea Medievală (Piața Cetății, Piața Muzeului, zona dintre primărie și Biserica Mănăstirii și strada Școlii)

pentru desfășurarea evenimentului

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.153/07.03.2024 şi la Consiliul Local Sighișoara cu nr. 10.678/19.03.2024, de referatul de aprobare, înregistrat cu nr. 9.157/07.03.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere adresele cu nr. 34.373/18.10.2023, nr. 36.085/01.11.2023 și nr. 4.474/05.02.2024, înaintate Municipiului Sighișoara de către domnul Dan Dobrescu, în calitate de reprezentant zonal al Retromobil Club România, prin care se solicită sprijinul în organizarea, în perioada 23 – 25 august 2024, a evenimentului „Întâlnirea Națională Mercedes Clasic”, prin aprobarea accesului în Cetatea Sighișoarei și totodată aprobarea expunerii în Piața Cetății, Piața Muzeului, zona dintre primărie și Biserica Mănăstirii și strada Școlii a autovehiculelor atestate istoric care vor participa la acest eveniment, în număr de aproximativ 45 de autovehicule; 

Ținând cont că, la acest eveniment auto vor participa vehicule Mercedes din toată țara, atestate istoric, cu o vechime mai mare de 30 de ani, restaurate, recondiționate sau conservate de actualii proprietari;

Având în vedere capitalul de imagine pe care acest eveniment îl poate aduce Sighișoarei și faptul că, expunerea autoturismelor ar fi o apariție binevenită și interesantă atât pentru comunitate, cât și pentru turiști; 

Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;

Având în vedere că prin art. 3 din Hotărârea Consiliului Local Sighişoara nr. 144/29.08.2013 privind aprobarea Regulamentului de organizare şi funcţionare a sistemului de parcare cu plată în Municipiul Sighişoara, astfel cum a fost completat și modificat prin Hotărârea Consiliului Local Sighişoara nr. 194/19.12.2013 s-a stabilit că accesul auto în Cetatea Medievală Sighişoara, aşa cum este acesta reglementat prin Regulamentul de parcare, acces şi trafic în Cetatea Medievală Sighişoara – Zonă protejată cu valoare mondială, aprobat prin Hotărârea Consiliului Local Sighişoara nr. 128/28.07.2011, va fi controlat de S.C. Ecoserv Sig S.R.L.;
Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 9.156/07.03.2024, prin care se propune aprobarea desfășurării evenimentului „Întâlnirea Națională Mercedes Clasic” și punerea la dispoziție, cu titlu gratuit, a terenului aparținând domeniului public din Cetatea Medievală (Piața Cetății, Piața Muzeului, zona dintre primărie și Biserica Mănăstirii și strada Școlii) pentru desfășurarea evenimentului;
Având în vedere avizele favorabile ale tuturor comisiilor pe domenii de specialitate;         
În temeiul prevederilor art. 129 alin. (2) lit. „c” și lit. „d”, alin. (6) lit. „a”, alin. (7) lit. „d”, lit. „f” și lit. „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:

Art. 1. Se aprobă desfășurarea evenimentului „Întâlnirea Națională Mercedes Clasic”, în perioada 23 – 25 august 2024, organizată de Asociația Retromobil Club România.  
Art. 2. (1) Se aprobă accesul în cetatea Sighișoara a autovehiculelor participante la evenimentul „Întâlnirea Națională Mercedes Clasic”, în perioada 23 – 25 august 2024, eveniment organizat de Asociația Retromobil Club România.
(2) Administratorul activității de acces auto în cetatea Sighișoara va fi notificat, în timp util, prin grija Municipiului Sighișoara, cu privire la accesul în cetatea Sighișoara a autovehiculelor participante la evenimentul „Întâlnirea Națională Mercedes Clasic”, organizat de Asociația Retromobil Club România, în perioada 23 – 25 august 2024, în vederea desfășurării evenimentului.

Art. 3. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piața Cetății, Piața Muzeului, zona dintre primărie și Biserica Mănăstirii și strada Școlii, în perioada 23 – 25 august 2024, către Asociația Retromobil Club România, în vederea expunerii în Piața Cetății, Piața Muzeului, zona dintre primărie și Biserica Mănăstirii și strada Școlii a autovehiculelor participante în cadrul evenimentului „Întâlnirea Națională Mercedes Clasic”, în perioada 23 – 25 august 2024, organizat de Asociația Retromobil Club România, potrivit planului de situaţie, anexa nr. 1 la prezenta hotărâre.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Serviciul Relaţii Publice și Comunicare, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Compartimentul Centrul Național de Informare și Promovare Turistică, Serviciul Public Poliţia Locală din cadrul Municipiului Sighișoara, S.C. ECOSERV SIG S.R.L. și Asociația Retromobil Club România.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

           Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu 16 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fondul Locativ;

  1 ex. Serviciul Relaţii Publice și Comunicare;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Compartimentul Centrul Național de Informare și Promovare Turistică;

  1 ex. Serviciul Public Poliţia Locală;

  1 ex. S.C. Ecoserv Sig S.R.L.;

  1 ex. Asociația Retromobil Club România.
16 ex.  

B.A.

